Downloaded from YTS.MX
Official YIFY movies site: YTS.MX
BASERET PÅ HISTORIEN OM GO-SPILLERNE CHO HOON-HYUN OG LEE CHANG-HO.
PERSONER OG BEGIVENHEDER KAN ADSKILLE SIG FRA VIRKELIGHEDEN.
YING SHIBEI-VERDENSMESTERSKABET I GO BLEV AFHOLDT I 80'ERNE.
UNDERTIPPEDE KOREA FIK EN PLADS.
CHO HOON-HYUN, 9. DAN, AVANCEREDE TIL FINALEN.
NIE WEIPING, 9. DAN, FRA KINA, "KONTINENTETS SORTE BJØRN",
VANDT KINA OG JAPANS SUPERLIGA 11 GANGE I TRÆK
OG VAR VERDENS BEDSTE SPILLER.
Sidste runde af finalen i det første Ying Shibei-verdensmesterskab i Go
afholdes i Singapore i dag.
Koreas 9. dan Cho Hoon-hyun og Kinas 9. dan Nie Weiping
står lige med to sejre og to nederlag,
og de skal udkæmpe århundredes match om at blive Kejseren af Go.
Hvid har vundet alle de foregående runder,
så det er afgørende, hvem der bliver hvid i finalerunden.
Han er her.
Har du en kommentar?
Hr. Cho, hvordan har du det?
Hvordan forberedte du dig til matchen?
Hvad hvis du får sort?
-Vil du gå vildt til angreb? -Nie Weiping!
Hvordan har du det?
Skrid hjem til Korea!
Kina vinder!
STAMFORD HOTEL, SINGAPORE
Nie Weiping, 9. dan, hvid.
Cho Hoon-hyun, 9. dan, sort.
Lad matchen begynde.
SIDSTE RUNDE I FØRSTE FINALE AF YING SHIBEI-VERDENSMESTERSKABET
CHO HOON-HYUN, 9. DAN, MOD NIE WEIPING, 9. DAN
THE MATCH
Koreas 9. dan Cho Hoon-hyun er steget til tops på den internationale Go-scene.
Hr. Cho besejrede ikke kun Japan, som praler af
at være verdens centrum for Go,
men også Kina, hvor Go stammer fra,
og hans sejr beviser, at koreansk Go er i topklasse.
Lige nu
kan jeg ikke tabe til selveste Guden af Go.
Cho Hoon-hyun, 9. dan, Go-verdensmesteren, vendte tilbage til Korea i dag.
Cho, 9. dan, kørte i parade fra Gimpo lufthavn
til Koreas Baduk-forening i Jongno 2-ga.
Regeringen har besluttet at tildele Cho Eungwan-kulturordenen for at give
koreansk Go prestige i hele verden.
FEM MÅNEDER SENERE
TRÆNINGSMATCH MOD FLERE PROFESSIONELLE GO-SPILLERE
Den knægt er virkelig god.
Løste han liv og død-problemet tidligere?
-Hvad? -Tidligere.
Bedste, denne vej.
-Lad os gå. -Okay.
Se her! Du er i problemer, hr. Cheon.
Se dig lige svede.
Han er et Go-vidunder i Jeonju.
-Han begyndte på Go for et halvt år siden. -Et halvt år?
Jeg hører, han er uovervindelig i Jeonju, nej, i hele Jeollanam-do.
-Nemlig. -Hey.
Det er slut. Skal vi stoppe her?
Vent lidt.
-Det er ikke slut endnu. -Hvad?
Du tager fejl. Det er slut.
Må jeg prøve noget?
Sådan.
Hvad? En atari.
ATARI: NÅR MODSTANDERES STEN KAN FANGES VED NÆSTE TRÆK
Han er færdig.
Uafgjort, og vi stopper?
Han er så god som forventet! Han kom igen.
Det er derfor, han er mester.
Det er sværere at vinde, når man har en fordel.
Jeg var blid ved ham.
Spil en runde mere.
Hvad er der med dig?
Vær ikke uforskammet, lille barn.
-Spil derovre. -Bland dig udenom, nybegynder.
Kom nu. En runde mere.
Jeg vinder, hvis vi spiller igen.
Hvad hedder du?
Chang-ho.
Lee Chang-ho.
Kom, sæt dig her.
Chang-ho.
Jeg hører, du er god med liv og død.
LIV OG DØD: NÅR EN SPILLER KAN REDDE SINE STEN ELLER TAGE MODSTANDERENS
Find sorts livline.
LIVLINE: EN VEJ, HVOR STENENE KAN UNDSLIPPE
Så spiller jeg en ny match.
Mener du det?
Hold dit løfte.
Du kan ikke tage det tilbage.
Han er en Lee fra Gyeongju som mig.
En af de ældre i familien talte om ham,
så jeg bad ham tage drengen med.
Han er god for et barn.
Den lille knægt har temperament. Er han din nevø?
Jeg har kun lige mødt ham.
Familietræet er underligt. Han er faktisk en generation før mig.
Så har jeg vist en ung onkel.
Hvor mange handicapsten?
Fire mod en professionel på seks måneder?
Sorts livline? Ikke hvids?
ANTAL STEN: NIVEAUFORSKEL
Begik du en fejl, hr. Cho?
En fejl? Mig?
Hvorfor forvirre ham med et spørgsmål uden svar?
Der er ingen klare svar i Go.
Jeg har aldrig set sådan en taktik.
Han blander haengma og åbningen…
HAENGMA: STENENES RETNING ELLER FORM
…men det er stærkt.
ÅBNING: ÅBNINGSTAKTIKKEN
-Løste du det denne gang? -Jeg tror, han kan.
Bøj og skub.
Nej, her. Der, mener jeg…
Stop nu.
I er så distraherende.
Jeg sagde, jeg skulle koncentrere mig i dag.
Jeg kan ikke, hvis I stirrer på mig.
Du har ret.
Han skal fokusere på det vigtige arbejde, så lad os gå ud og tage en drink.
-Jeg giver drinks. -Han skældte os ud.
Hvis jeg drikker om dagen, besvimer jeg igen.
-Den dreng… -Har du ikke lektier for?
Skal du sidde der hele dagen?
Han er den eneste søn i tre generationer, og han forguder ham.
Bare sig, at drengen er god, og at han har talent.
Jeg tager mig af resten.
Fantastisk, ikke?
Sikken energisk stil fra en ung mand.
Jeg er 1. kyu i Go,
og jeg er heldig, hvis jeg vinder en ud af ti matcher mod ham.
De siger, han er et vidunderbarn, og de fylder ham med varm luft.
Han elsker det fjollede spil, og han ignorerer familievirksomheden.
Go er blevet mere kendt for nylig takket være mester Cho her.
Der er flere internationale konkurrencer,
og man kan også bidrage til Koreas globale omdømme.
-Tror du det? -Ja.
Når det er sagt,
så håbede jeg,
du kunne tage drengen et par måneder, hr. Cho.
Jeg vil betale dig godt for det.
Og også sponsore dig.
Brug pengene til hans studier, så han kan drive familievirksomheden.
Det ville være bedre for ham.
Man bliver ikke bedre til Go ved at træne meget.
Der er ingen grund til at træne ham, medmindre han er et geni.
Talent?
Det har han ikke.
Ikke et spor af det.
Cho!
Hey! Cho Hoon-hyun!
Jeg har arbejdet i månedsvis på det møde.
Ved du, hvor mange penge han kan give som sponsor?
Er vi tiggere?
Møder og sponsorater er okay.
Men lad os ikke lade penge komme før Go.
Han sagde "fjollede spil"! Har du ingen stolthed?
Stolthed?
Min-je.
Cho Min-je, hvad laver du?
-Cho Min-je! -Far!
Du er hjemme.
-Ja. -Den er til dig.
-Hey! Cho Min-je! -Er den?
-Jeg sagde, du ikke skulle røre posten. -Lad det være. Jeg rydder op.
-Kom her. -Er posten så interessant?
Kom nu. Lad os vaske vores hænder og spise.
Kan du tænde for gaskomfuret?
Lad os gå op.
Jeg vil have pølser.
Det fik du i morges.
HOLD DIT LØFTE FRA LEE CHANG-HO
Hallo.
Hej, Lee. Det er Cho Hoon-hyun.
Hvad? Åh ja.
Den dreng, Chang-ho?
Kan jeg møde ham igen?
Kom så.
Skynd dig.
LEES URMAGER
BEKLAGER, VI ER LUKKET I DAG
Jeg bruger kun tre handicapsten. Men hvis jeg vinder, lærer du mig Go.
Hvorfor mig?
Jeg hørte, du er den stærkeste spiller.
At du er den bedste i Korea.
Hey!
Bedste i Korea? Den bedste i verden. Du ved ingenting.
Hey. Mestrene taler.
Hvorfor afbryder en nybegynder?
Se, hvor uforskammet den lille møgunge er.
Jeg tabte, fordi jeg gav dig fire handicapsten.
Du taber, hvis vi spiller et lige spil.
Vil du virkelig så gerne vinde over et barn?
Og hvis du taber?
Hvad giver du så mig?
BANANMÆLK
Okay.
Cho Hoon-hyun kom helt herned. Aftalen er i hus.
Sikken klog søn.
Hwa-chun, stå ikke bare der. Kom her.
Se, hvor nervøs han er.
Jeg kan ikke rigtig komme rundt på brættet.
Det er virkelig slut nu, ikke?
Ja, jeg tabte. Du er blevet meget bedre.
Du må være sulten.
Hvem vandt?
Onkel Chang-ho vandt.
Gud, han vandt!
Onkel, skal du spille igen?
Vi vandt et spil hver. Jeg må gøre det færdigt.
Chang-ho, er Go sjovt?
Slet ikke. Når jeg taber, kan jeg hverken sove eller spise.
Det er det mest irriterende i verden.
Men når jeg vinder, er der intet sjovere i verden.
Det er derfor, vi spiller Go, ikke?
Wow, han er ikke et lille barn.
Vi afslutter matchen…
…når du kommer til Seoul.
-Nå. -Du godeste.
Og du taler som en nybegynder.
Jeg taler ikke om dig.
Jeg er din lærer, så kald mig "hr."
-Hr.? -Du godeste.
-Hvad? -Han gjorde det!
Chang-ho, hvad laver du?
Buk for din lærer.
-Åh nej. -Åh!
Lad ham være.
-Det her fortjener et hurra. -Hurra!
Hurra for Korea!
Du spiller matcher over tre dage. Hvordan vil du håndtere en elev?
Hvor finder du tid til at undervise ham?
Det er bare mellem os,
men du har ikke den rette personlighed til at undervise.
Skab ikke mere arbejde for dig selv.
Fokuser på matchen.
Hvad hvis han ikke bliver professionel?
Mange vil bare have dig ned med nakken.
De vil sige alt muligt!
Jeg er ligeglad med, om han bliver professionel.
Jeg blev pludselig nysgerrig, hvordan hans Go bliver.
Tænk på mig, og bær det hele tiden.
Når nu du gør det her,
så sats det hele, og fortryd intet.
Gør dit bedste, okay?
Og lyt til hr. Cho.
Okay?
Okay.
Hr. Cho.
Du godeste, du smadrer døren.
Skynd dig!
Jeg skal på toilettet.
Du godeste.
Velkommen.
Det er en lang rejse. Kom ind.
Jøsses. Jeg nåede det næsten ikke.
Sikket flot barn.
Se hans tykke knogler og brede skuldre.
Dit ønske blev opfyldt, hr.
Han er bygget perfekt til at blive bryder!
-Hun er en pige. -"Hun er en pige."
Tillykke alligevel, fru Cho.
I fik to babyer på samme tid.
Du har vist ret.
-Du er Chang-ho, ikke? -Jo.
Rart at møde dig.
Det er kontoret.
Hvis du vil læse noget, så bare tag en bog.
Jeg var på din alder.
Hvem er den gamle mand?
Han var min lærer.
Åh.
Han ser skræmmende ud.
Hvor gammel er han?
Han døde for længe siden.
Du er heldig.
Jeg er stadig ung og energisk.
Min bedstefar sagde, at døden er ligeglad med alder.
Kom med ud nu.
Kom så.
Er det, fordi det er Igangju? Jeg er ikke fuld.
Det er en af Joseons tre bedste likører.
Sig til din bedstefar, at jeg er taknemmelig.
-Ja, hr. -Kan du lide maden?
Ja, den er god.
Du er en god kok, frue.
"Frue" lyder ikke rigtigt.
Enig.
Vi er familie nu. Det bør du ikke kalde hende.
Jeg må kalde hende noget.
-Hvordan skal jeg så tiltale hende? -Han har ret.
Livet bliver svært, når titler blandes sammen.
Hvad med "tante"?
Bare kald mig "tante". Er det okay?
Ja.
Chang-ho, vil du have mere ris?
Ja. Lidt mere, tak, tante.
SKADEDYRSBEKÆMPELSE
KOREA BADUK-FORENING
TILLYKKE CHO HOON-HYUN EROBRER VERDEN
Hvem er du? Leder du efter din far?
Jeg leder ikke efter nogen.
Jeg er her for at spille Go.
Go?
Hvem er det?
Han er mester Chos elev.
Hvem er den næste?
-Slog han også Hong-sik? -Wow, han er fantastisk. Seriøst.
Han kunne være professionel.
Jeg har ikke set den haengma før.
Skubber han allerede?
Det giver ingen mening.
Jøsses, det er fjollet.
Jeg har ikke tid nok, så spil mod mig på én gang.
Er han seriøs?
Han er et vidunderbarn.
Hvorfor skulle mester Cho ellers tage ham med fra Jeonju?
Mester Cho har fundet et stort talent.
-Han er så god. -Det er han.
To territorier…
TERRITORIUM: NÅR EN SPILLER HAR ET OMRÅDE
…plus komi er mindst 20.
Skal vi fortsætte?
AFHOLDT AF KOREA BADUK-FORENING
9. GUKGIJEON UDFORDRINGSMATCH FJERDE RUNDE
CHO HOON-HYUN, 9. DAN, MOD NAM GI-CHEOL, 8. DAN
UDFORDRINGSMATCH:
Cho, du har 30 minutter tilbage.
FINALEMATCH MELLEM MESTER OG UDFORDRER
CHO HOON-HYUN, 9. DAN NAM GI-CHEOL, 8. DAN
Mester Cho er brutalt stædig.
Han er fordybet i et spil, han vandt for en halv time siden.
Respekt til ekspert Nam for ikke at give op.
Det er ikke første gang, og han ved, han bliver til grin.
Jeg er træt af denne æra med Cho og Nam.
Hr. Nam, det er din endelige nedtælling.
NEDTÆLLING: RESTERENDE TID
En,
to,
tre,
fire, fem,
seks,
syv, otte,
ni…
Hvor skidt.
Jeg skulle have blokeret den der.
Hvor dumt.
Der er den.
Rysteteknikken.
-Hvad er det? -Kender du ikke den?
Hvis Cho Hoon-hyun begynder at vippe med benet, er det slut.
Det er, som når Seon Dong-yeol varmer op i baseball.
Det dræber modstanderens viljestyrke.
En,
to,
tre,
fire…
Regnen laver ingen lyd
Vi skilles ved Busan Station i sorg
Farvel, god tur
Der kommer tårernes fløjt
En sejr uden optælling til Cho Hoon-hyun, 9. dan.
SEJR UDEN OPTÆLLING: STORSEJR
Ekspert Nam virkede virkelig vred i dag.
Han skulle have lagt stenene tilbage. Sikke dårlige manerer.
Belærer du mig om manerer? Du sang om regnen.
Man knuser dem for at gøre det lettere næste gang.
Bare rolig. Han kommer hævntørstig tilbage.
Tillykke. Jeg hørte, du valgte en god sang i dag.
Jeg kan allerede se overskrifterne i morgen.
Onkel Chang-ho går amok i Gwancheol-dong.
Han slår elever ned, som om de var græs.
De taler om tigerungen, Cho Hoon-hyun har med.
Et geni, et vidunderbarn.
Lee.
Sig ikke til Chang-ho, at han er et geni og et vidunderbarn.
Det hjælper ham ikke.
Vent på mig.
Goddag, hr.
-Hvad er det? -Slik.
Jeg er hjemme.
I to kom sammen.
Ja, vi mødtes på vejen.
-Chang-ho, hvordan gik det? -Godt, tante.
Hvordan gik matchen i dag?
Jeg tabte.
Det siger du altid.
Din åbning, haengma og fremsyn er forfærdelige.
FREMSYN: AT VIDE, HVOR NÆSTE STEN SKAL LÆGGES
Men ved du, hvad det værste er?
Din dårlige attitude.
Hvad?
Men jeg slog alle.
De ældre lærlinge var ikke så gode.
At vinde er ikke alt.
Selvom du lige er begyndt at lære Go,
nedgør du dem, der har studeret i årevis?
Dine træk blev dovne, da du havde et forspring.
Gør dit bedste, indtil det er ovre.
-Lær at respektere din modstander. -Hvad med dig, hr.?
Dit ben vipper, og du nynner.
Du…
Hey, jeg…
Jøsses.
Din lille…
Det kan du gøre, når du er den bedste.
Utroligt.
Lær det basale først.
Jeg har allerede læst dem.
Standardmønstrene er kedelige og for lette.
"For lette"?
-Sort eller hvid? Hvad er bedst? -Altså, hvid har fordelen.
Tag hvid.
Man kommer ikke på et godt træk ved at tænke længe.
Det gør dårlige spillere.
Man skal have fornemmelsen.
Men spil ikke impulsivt.
Træk dig ikke tilbage.
Essensen af Go er slaget, angrebet.
Er hvid stadig bedre?
Nej.
Tag sort.
Jeg har kun brugt det basale, du nedgør, så hvorfor taber du?
"Geni. Vidunderbarn." Tro ikke på, hvad folk kalder dig.
Du er kun god til at regne og memorere.
Du efterligner, hvordan man spiller Go.
Vær ikke kæphøj. Lær det basale.
Og brug din højre hånd, ikke andet.
Det er høfligt mod modstanderen.
Ja, hr.
Udholdenhed er alt.
Dumdristigheden ved et impulsivt træk.
Tilfredsheden med at gå på kompromis.
Arrogancen ved at afslutte matcher hurtigt.
De ting sker, når din udholdenhed svigter,
og de vil føre til nederlag.
Nej, jeg bruger denne hånd.
KÆRE BEDSTEFAR JEG HÅBER, DU HAR DET GODT
ET SKRIDT, ET TRÆK
Hvem spiser jjajangmyeon på taget? Seriøst?
Goddag, hr.
Hvorfor spiser du her?
Hvorfor bestilte I ikke sammen?
Hvorfor gemme sig? Hvorfor ikke spise på restauranten?
Jøsses.
Mester Cho må arbejde hårdt for at holde dig mæt.
Hey.
Du ved, hvem jeg er, ikke?
Jo, selvfølgelig. Det gør jeg.
Du er hr. Nam Gi-cheol, min lærers rival.
Rival? Seriøst?
KONGEN AF GO!
Studer videre, selvom du er professionel.
Din lærer er ekstremt god.
Men
sagen er…
…at jeg ikke ved, om det er noget, jeg kan studere.
Jeg ville ønske, jeg var halvt så god som ham,
men jeg har det nok ikke i mig.
Prøv ikke at lære,
prøv at vinde.
Så lærer du det naturligt.
Det gjorde jeg, da jeg spillede mod ham.
CHO HOON-HYUNS LEGENDARISKE KAMPE
HVID - CHO HOON-HYUN SORT - KIM SEONG-JU
Han er så hurtig.
Hvordan kan jeg fange den?
Det hjælper ikke at gå lige på.
Skal jeg holde mig tilbage?
Chang-ho studerer til langt ud på natten.
Ja.
Hvordan går det så?
De indledende runder starter snart, ikke?
Det er ikke vigtigt, hvordan han klarer det lige nu.
Han skal finde sit eget Go.
Det hjælper ikke at skynde på ham.
Han skal ikke presses. Hjælp ham, og berolig ham.
Han er et barn.
Han bliver ikke til noget, hvis jeg pylrer om ham.
Han er en anden families dreng.
Jeg kan ikke lade ham hvile. Jeg gør ham til den bedste.
I konkurrencens verden skal man være alfaen,
ellers er livet trist.
7. DAEWANGJEON FØRSTE INDLEDENDE RUNDE
Det løser ikke noget at stirre på brættet.
Ved I hvad?
Jeg troede, han faldt i søvn under matchen.
Knægten spiller Go, som var han 60 år.
Han har tabt to runder i træk.
-Hvor meget tabte du, No? -To hundrede tusind won.
Jeg mister min indtjening fra denne måned.
Han er Cho Hoon-hyuns dreng, så han måtte være god.
Han var en kvik knægt. Hvorfor bliver han værre?
Hans personlighed blev mærkelig.
Mester Cho må være efter ham dag og nat med det temperament.
Han bor også hos ham, så det er ikke så underligt.
Bedstefar.
Hr. Chos Go er prangende og stærk,
men det passer ikke til mig.
Jeg finder mit eget Go,
som ingen andre kan kopiere, selvom det tager tid.
Ikke sådan! Øverste højre hjørne, ridderens spring
mod den øverste, skub og udvid.
Har du ikke lært det?
Skat.
-Fortsæt i morgen. -Gå ud.
Han kan ikke vinde hele tiden.
Han er ked af at have tabt, så stop med at presse ham.
Gå nu bare ud.
Du holder dig tilbage, når du skal angribe og omvendt.
Hvorfor er du ude af takt?
Hvis kampen bryder ud, vil der være flere variabler,
så det er bedre at vente, til…
Jeg har sagt det.
Go handler ikke om at gå på kompromis og bygge territorium.
Bid, krads, klø og kæmp!
Det er din stil, hr. Det passer ikke til mig.
Du er for fræk.
Stil?
En spillestil?
Det er lige meget, hvis du taber. Brug de basale standardmønstrene først.
Skal alle spille Go på samme måde?
Der er et system i tingene!
Du skal have en grund til hvert angreb og hvert tilbagetog.
Brug det basale,
før du laver ændringer, fortolkninger og stilarter.
Det er det samme her.
Det er naturligt at gå herover, så hvorfor trække dig tilbage? Hvorfor?
Trodser du mig?
Det er det rigtige træk, men der er en chance for,
at spillet vender sig.
Men hvis jeg tager det træk,
er jeg 100 procent sikker på,
at jeg vinder mindst et halvt point.
Hundrede procent?
Hvor mange gange har jeg sagt, at det er svært
at tage territorium i midten og regne det ud?
Du har ret…
…men jeg troede, jeg kunne regne det ud.
Så jeg lavede et eksperiment.
"Et eksperiment"?
Du tror, Go er et fjollet spil.
Du ignorerer det basale, stoler på dine egne små tricks
og klæber dig fast til dine idéer.
Lad os stoppe.
Der er ingen grund til at blive vred på en, der ikke vil lære.
Men
hvis jeg tager trækket,
er jeg 100 procent sikker på,
at jeg vinder mindst et halvt point.
De, der spiller først, har fordelen i Go.
Så når man spiller mod nogen med samme rang,
starter den første spiller med 5,5 point i hullet.
Det kaldes komi.
Det halve point gives for at forhindre uafgjort,
og det findes faktisk ikke på brættet.
Det mindste point, der afgør en kamp.
Et halvt point, som ikke findes på brættet.
Måske…
SORT VINDER MED 1,5 POINT
…ser knægten noget andet.
RESPEKTFULDE HILSNER, CHANG-HO
HR., TANTE, TAK FOR ALT BEKLAGER AT HAVE SKUFFET JER
SEOUL BUSTERMINAL
Hvortil?
Jeonju, bussen klokken 9:40, tak.
Okay, 9:40 til Jeonju!
SEOUL - JEONJU
Bussen klokken 9:40 kører nu!
Er der andre, der skal med?
Er alle ombord?
Jøsses.
Hr.
I går
talte du om "et halvt point".
Det viser sig, at du ikke tog helt fejl.
Men du havde heller ikke helt ret.
Jeg har bare ikke fundet det rette træk endnu.
Go har ingen svar,
men jeg tvang dig til at give mig et.
Undskyld.
Det er bedre at gå stabilt
end at løbe ustabilt.
Du fandt dit eget Go. Det er godt nok.
Hvis det er din beslutning,
så tag ejerskab for det.
I både Go
og i livet.
Forstået?
Din kampgejst er 80 procent af en match.
Selv hvis du taber, så lad dem ikke knuse din gejst.
Prøv at skjule det.
Dine tanker, følelser og endda din vejrtrækning.
Vis ikke modstanderen noget.
Jeg ved det, men det er lettere sagt end gjort.
Tænk på noget bekendt og behageligt.
Noget, der får dig til at slappe af.
Matchen er slut, når du mister besindelsen.
Man skal ikke skelne stenene efter farve.
Alle træk skal have en årsag.
Territorier
kommer naturligt og kan ikke bygges med magt.
Pas på hver eneste sten.
Så ser du,
at stenene finder harmoni.
29. CHOEGOWIJEON SIDSTE INDLEDENDE RUNDE
Cho, skal du ikke være der?
Jeg behøver ikke.
Stakkels onkel Chang-ho.
Ud af alle de spillere skal han møde veteranen Ko igen.
Tænk ikke på ham.
I må finde ud af, hvordan man ikke bliver spist af ham.
Han er mærkelig.
Han gennemgår ikke sine spil, men han bliver bedre og bedre.
Hans åbning er sjusket, og hans haengma er langsom,
men han opbygger en formation.
Når det kommer til beregninger, er han måske bedre end mig.
Spiller han stadig som en 60-årig mand?
Nej.
Som en 80-årig.
Jeg vil hellere beskytte et halvt point
end at vinde et helt point gennem en kamp.
Go er i sidste ende en kamp om territorium.
Bedstefar.
Jeg tror, jeg har fundet mit eget Go.
Det er lidt upoleret
og ikke så prangende som hr. Chos,
men jeg vil aldrig nogensinde lade nogen slå mig.
Ja, det er et godt stykke.
Der må være god feng shui her i Yeonhui-dong.
To store professionelle Go-spillere under samme tag.
Onkel Chang-ho, tillykke!
Du er i finalen, så det er godt for dig.
Skal vi ikke tage et billede til minde om denne dag?
Hr. Cheon, tag et familiebillede af os.
Selvfølgelig.
Nu.
En, to!
Chang-ho, kom nu, smil.
Hvorfor så trist?
-Hvad? Han har det brede smil på. -Ja, han smiler.
-Virkelig? -Ja.
Okay, så er det nu.
En, to, tre!
Men jeg tror,
det er bedre for hvid at gå denne vej.
Det kan vinde meget,
men også efterlade en åbning.
Ikke skære over her?
Du er for forsigtig,
så du går langt udenom.
Jeg elsker det ikke,
men det lader ikke til at give mig et dårligt ry.
Hvem er den næste?
Hr. Nam Gi-cheol.
Jeg er også bekymret.
Hans Go er så led.
Han er stædig.
Hvis du trækker dig, tror han, du er svag og slår hårdt.
Vær stærk fra begyndelsen.
Jeg går efter et hårdt forsvar.
Din snothvalp…
Du bad mig finde mit eget Go.
Skal jeg trække mig?
Stol på mig.
Okay.
Tænk på det som en lektion, og tag det roligt.
Nej.
Jeg planlægger
at vinde.
23. WANGWIJEON-FINALER 12. RUNDE
Nam Gi-cheol, 9. dan, sort.
Lee Chang-ho, 3. dan, hvid.
Lad matchen begynde.
29. CHOEGOWIJEON KAMPEN OM AT UDFORDRE
NAM GI-CHEOL, 9.DAN, MOD LEE CHANG-HO, 3. DAN
Hr. Lee.
Åh! Du godeste.
Vil du have kaffe i gennemgangslokalet?
Nej, ellers tak. Jeg forstår det ikke alligevel.
Hr. Cho, du har ti minutter.
Åh nej!
Jøsses.
Åh.
Hvid vinder uden optælling. Cho Hoon-hyun, 9. dan.
Hey, hr. Baek.
Tak for lektionen.
Hey, Cho.
Sort har vist en fordel.
Som om du ved noget.
Du blev også knust.
Jeg blev ikke knust, din nar. Jeg var fuld den dag…
Det er historikken op til 115. træk.
Måske skulle jeg ikke have skåret ind her.
Hvis jeg havde taget den…
Jeg kunne have skubbet en og udvidet til midten.
Et spil mellem dig og mester Cho ville være interessant.
Du er bedre til sidst i spillet.
Tillykke, Lee.
Ekspert Nam kollapsede.
Se selv. Jeg er ikke svag. Chang-ho er for stærk.
Det må være Yeonhui-dongs feng shui.
29. CHOEGOWIJEON TURNERING
LEE CHANG-HO
UDFORDRER
Åh.
Gud.
En match mellem lærer og elev…
Det er tidligt.
FINALEN
Han har arbejdet sig op. Hvad kan jeg gøre?
Hvad hvis Chang-ho spiser dig?
Seriøst?
Det er der stadig ti år til.
RÅDHUS
VIND YING SHIBEI, OG FORBIND VERDEN!
CHO HOON-HYUN SEO GEON-WOO
Chos haengma er svag,
når han bliver angrebet midt i en spil.
Hans opstilling er altid svag, når formen udvides.
-Middagen er klar, hr. -Okay.
Her er bogen.
Giv ham en peptalk.
Du er trods alt hans lærer.
Hvad mener du?
Har du fået sovet? Hvordan har du det?
Jeg har det fint, tante.
Tænk ikke for meget på resultatet.
Bare spil dit eget Go.
Ja, hr.
UDFORDRINGSMATCH SIDSTE RUNDE
-Er det bilen? -De er her.
2. FEBRUAR, 1990 KOREA BADUK-FORENING
-Kom de sammen? -Tag et billede!
-Hr. Cho! -Det er en hidtil uset match.
Hvordan har du det?
Din tigerunge…
Jøsses. Hvorfor så travlt?
Held og lykke.
Tak.
Nu vælger vi sten.
Lee Chang-ho, 4. dan, sort. Cho Hoon-hyun, 9. dan, hvid.
Lad matchen begynde.
29. CHOEGOWIJEON UDFORDRINGSMATCH
CHO HOON-HYUN, 9. DAN, MOD LEE CHANG-HO, 4. DAN
NEDTÆLLING
-Lad os se. -Hvor mange træk er der taget?
-Vent. -Hvordan er det?
Jeg har lige fået det.
-Jeg har ikke kigget endnu. -Sig det!
Lidt senere!
Jeg siger det senere. Okay? Jøsses.
Sikken larm. Seriøst.
Wow, det er en hård åbning fra Cho.
Kan du se? Det er et angreb fra begyndelsen.
Jøsses, hvor hensynsløst af ham mod sin unge elev.
Jøsses, det er brutalt. Det er det virkelig.
BRUGT TID
LEE CHANG-HO - 2 TIMER 10 MINUTTER CHO HOON-HYUN - 50 MINUTTER
Spillet genoptages efter frokost.
Skulle jeg have taget den?
Et riddertræk og en forlængelse med to pladser.
Måske skulle jeg have opgivet et point.
Oldefar, hvornår kom du her?
Jeg tog den første bus.
Ja.
Chang-ho, du har vist ikke styr på dit spil i dag.
Du var ret hensynsløs mod mig.
Måske kan han bedre lide sin lærer?
Bed hr. Cho om at gå let til onkel Chang-ho.
Giv ham en chance.
Det er noget vrøvl. Et spil er et spil.
Han er sådan en…
Godt. Maden er her.
Forsigtig. Det er varmt. Det er meget varmt.
Du godeste.
Onkel Chang-ho begår mange små fejl i dag.
Vi kan ikke konkurrere med ham. Hvordan skulle et barn kunne?
Det er hans lærer, han ser op til.
BRUGT TID
LEE CHANG-HO - 3 TIMER 51 MINUTTER CHO HOON-HYUN - 1 TIME 43 MINUTTER
Matchen er slut, når du mister besindelsen.
Tænk på noget bekendt og behageligt.
Noget, der får dig til at slappe af.
BRUGT TID
LEE CHANG-HO 3 TIMER 53 MINUTTER CHO HOON-HYUN 2 TIMER 58 MINUTTER
Hr. Cho.
En,
to,
tre,
fire,
fem,
seks,
syv,
otte,
ni,
ti.
BRUGT TID
LEE CHANG-HO 4 TIMER 50 MINUTTER CHO HOON-HYUN 5 TIMER
Hr. Cho, du har to nedtællinger tilbage.
Vi ved det, når det slutter.
Jeg kan tage fejl, men måske får vi et rigtigt kup at se.
Et kup?
Virkelig?
Hvorfor går vi ikke derover og ser det selv?
Hey. Kom nu, skynd jer.
Skynd jer, løb.
Måske ikke?
Sort vinder med et halvt point!
Med 271 træk!
Jeg sagde sort. Sort!
Nej, Lee Chang-ho vandt!
Det er så sent. Der er ingen åbne restauranter.
Cho.
Et ord om din elev, Lee Chang-ho, og hans sejr?
Cho, må jeg få en kommentar?
Jeg kan ikke lære ham mere.
Han kan gå sin egen vej nu.
Hvad gik der galt i dag?
-Undskyld mig. -Hr. Cho.
Hvornår blev matchen afgjort?
Du skal måske møde hr. Lee i Giseongjeon. Hvad er planen? Hr. Cho!
Tillykke. Hvordan har du det?
Jeg har ondt af min lærer,
fordi jeg vandt, men jeg spillede dårligt.
I kommer sent hjem.
Hvordan gik det?
Det var flot, Chang-ho.
Tillykke.
Tak.
Godt gået. Du må være træt. Gå op, og hvil dig.
Okay.
Bedstefar.
Så du mig vinde i dag?
Du ved,
jeg ville virkelig gerne vinde.
På min egen måde.
SEJR MED ET HALVT POINT
YNGSTE MESTER, LEE CHANG-HO
Den dreng…
Skulle jeg have klemt den ind her?
Hey.
Hr.
Gennemgangen…
Ja, vi burde gøre det.
Det er godt vejr.
Skal vi gøre det i stuen?
Hvad hvis jeg forsvarer her?
Det er heller ikke dårligt…
…men det er bedre her…
…og udvid midten, for der står sort godt.
Eller…
…hvis jeg klemmer den ind her?
Nej, formen ser ikke god ud der.
Du burde forsvare denne side i stedet. Her.
Eller sæt den der først.
Nej, det er ikke så dårligt.
Vi kan lave en atari her, presse igennem…
…og stå fast.
Nej, ikke der. Det giver en dårlig eftersmag.
Du behøver ikke lede længere.
Hr.
Undskyld.
For spillet i går.
Hvad?
Er jeg din lærer, når vi spiller Go?
Svar mig! Er jeg?
Nej.
Du er min fjende.
At vinde et spil ændrer intet.
Bliv ikke for kæphøj.
Man vinder og taber hver dag. Det er livet som professionel.
Din arrogante snothvalp…
Fra nu af gennemgår vi ikke vores spil.
4. GISEONGONG UDFORDRINGSMATCH SIDSTE RUNDE
CHO HOON-HYUN, 9. DAN, MOD LEE CHANG-HO, 6. DAN
Det 27. spil mellem lærer og elev.
Det er en stor begivenhed, der vil indgå i koreansk Go-historie.
Det er helt uden fortilfælde.
Ja. Daewangjeon, Giseongjeon,
33. CHOEGOWIJEON UDFORDRINGSMATCH
Paewangjeon, Choegowijeon og nu Giwangjeon.
Eleven og læreren har mødtes i de sidste fem finaler.
Det er på grund af Lee Chang-ho, 6. dan.
Han udvikler sig hurtigt.
Cho troede ikke, det ville gå så stærkt.
18. GIWANGJEON UDFORDRINGSMATCH
De sidste spil viser, at Cho er trængt op i et hjørne.
Chos kniv er berømt for sin skarphed.
Den stikker i dine svage punkter.
Men det lader ikke til
at virke på Lee Chang-ho.
Ja, Lee lader sin modstander gøre, som han vil.
Men når du er færdig, indser du, at du har tabt.
Det efterlader dig målløs.
En professionel spiller fortalte mig,
at han er bange for Cho, men at han ikke engang
tør se på Lee Chang-ho.
Som alle ved, har de to forskellige spillestile.
Cho er hurtig, Lee er langsom.
Lee holder sig tilbage, og Cho angriber.
Men når man ser på historikken,
lader de til at have skiftet stil.
Det er læreren Cho, der har ryggen mod væggen,
mens Lee angriber.
Det må betyde, at Cho kæmper for at ændre spillets gang.
Ja, men problemet er, at Lee Chang-ho ikke bare er god til forsvar.
Han straffede Cho godt og grundigt i går.
Cho Hoon-hyun, den bedste spiller, var som bagbundet.
-En kommentar, tak! -Hr. Cho!
Hr. Cho!
Hr. Lee, tillykke.
Hvordan du har det?
Hvor tror du, spillet blev vundet?
Kun Paewangjeon er tilbage.
Hvis Cho taber der, får han ingen mesterskaber i år.
GO-FORUM
Hvordan tror I, at det næste spil vil gå?
Lee Chang-ho er i godt humør,
men det er Cho Hoon-hyun, Kongen af Go.
Han giver ikke op uden kamp.
Ja, det er rigtigt.
Hvis man ser på Fujisawa, 9. dan, fra Japan,
vandt han et mesterskab i 60'erne.
Vær nu ikke så dumme.
Der var ingen Lee Chang-ho i Japan!
VINDER YING SHIBEI! EROBRER VERDEN!
Lee Chang-ho ændrer Go.
LEE CHANG-HO NY STIL
Go-fans siger endda:
"Go er en sport, man spiller hele dagen,
men Lee Chang-ho vinder til sidst."
FÆLDET AF ET HALVT POINT
CHO PÅ KANTEN AF AFGRUNDEN
29. PAEWANGJEON UDFORDRINGSMATCH FJERDE RUNDE
CHO HOON-HYUN, 9. DAN, MOD LEE CHANG-HO, 6. DAN
Hey, Cho!
Hent noget papir.
Hr. Cho?
Vi kører nu.
Okay. Kom godt hjem.
Det er virkelig forfærdeligt.
For dig og for Chang-ho.
Har du ondt i maven?
Jeg har det skidt.
For hr. Cho…
…og tante.
Nå,
vil du hellere tabe?
Så gør dit bedste, og vind.
Hvad kan du ellers gøre?
Du er hjemme.
Du kunne ikke engang binde dine snørebånd,
og nu er du en rigtig professionel.
Det er tid til…
…at du står på egne ben.
Du skal ikke være her
som min elev, når du allerede har overgået mig.
Nej, jeg er der ikke endnu. Jeg har stadig meget at lære.
Jeg kan ikke lære dig mere.
Jeg skulle have sendt dig væk før.
At vinde og tabe er en del af livet…
…men at bo i samme hus,
når vi kæmper mod hinanden hver dag,
er hårdt for os begge.
Undskyld, hr.
Har jeg lært dig det?
En professionel skal vinde, uanset hvem modstanderen er.
Du har lært mig meget på det sidste.
Jeg kan tabe når som helst.
Jeg ved, du vil klare dig godt,
men bliv ikke doven, når du er rejst.
Det gik op for mig…
…at jeg aldrig
har givet dig nok ros.
Som lærer…
…har jeg altid været stolt af dig.
Du var…
…altid min stolthed.
Her er noget kimchi.
-Chang-ho kan godt lide det. -Tak.
Vi er færdige her.
Chang-ho, lad mig kramme dig.
Kom på besøg. Og spring ikke måltider over.
Ja, tante.
Klæd dig varmt på, og hent mere, når du har spist op.
Hr., tusind tak for alt.
Det var så lidt.
Pas på dig selv.
Helt sikkert. God rejse.
Hr.
Tak
for alt.
Hey…
Hr. Cho bad mig give dig det her.
HVID CHO-HYON-SIK MOD SORT LEE CHANG-HO
SORT VINDER 1,5 POINT
Den Store Cho Hoon-hyun uden en eneste sejr.
Han bliver spist af sin egen tigerunge. Hvem kan han bebrejde?
-Det må gøre ondt. -Det gør det.
Vi tjener flere penge, når matcherne er lige.
Vi får ikke meget kommission sådan her.
Sænk udbetalingen til Chang-ho.
En,
to, tre, fire, fem…
19. GIWANGJEON FINALE
…seks, syv, otte, ni, ti.
CHO HOON-HYUN, 9. DAN, MOD NAM GI-CHEOL, 9. DAN
Cho med hvid løber tør for tid og taber.
Nam med sort vinder.
Hvor er børnene?
-Er de ikke hjemme endnu? -Nej.
Hvordan gik spillet?
Jeg tabte.
Jeg kan leve med en taber,
men ikke en ynkelig mand.
Stik ikke af som en kujon.
Jeg har aldrig hadet dig eller Chang-ho, mens jeg tog mig af ham,
men at se dig sådan her
får mig til at hade ham.
Hvorfor er du så ynkelig?
Mester Lee, det er længe siden!
Har du spist?
Skal vi ikke spise frokost sammen?
Nej, jeg er ikke sulten endnu.
Han er sikkert mæt.
Han har spist alle de mesterskaber,
og han slugte også sin lærer.
Han har ikke slugt noget. Hold din kæft!
Hvorfor er du så hysterisk?
Det var en joke.
Joke.
For fanden.
Det må være rart for dig, Lee.
Du er også fotogen.
ELEVEN, DER STAK LÆREREN I RYGGEN
GÅR CHO HOON-HYUN PÅ PENSION?
Wow, du kunne være model.
Skal vi spise naejangtang? Det er længe siden.
-Ja. -Okay.
-Hvad med en drink? -Hvad skal jeg gøre?
Mig?
Hvad ville du gøre, hr. Baek, hvis du var mig?
Skal jeg tabe?
Hvorfor spørger du mig om det?
Jeg er blevet lært, at en professionel skal vinde.
Du har nok aldrig mødt en god lærer, hr. Baek.
Din lille… Tror du, du kan tale sådan til mig nu?
Det var en joke.
Jeg jokede også.
Hvad?
Han sagde, det var en joke.
Lad os gå nu, Lee.
Gav du op? Den store Cho Hoon-hyun?
Du burde i det mindste have spillet!
Ved du, hvor meget din kone bekymrer sig for dig?
Og Chang-ho?
Han taler måske ikke om det, men han har det forfærdeligt.
Hvad laver du? Du drikker jo ikke.
Hey, Cho.
Hvad?
Min kniv er blevet rusten.
Du har ingen paraply.
Hey, Cho!
CHO HOON-HYUN MOD LEE CHANG-HO LEE VINDER UDEN OPTÆLLING
Jeg ville være ked af det, hvis du gik ned over så lidt.
For du har stukket mig i ryggen mindst hundrede gange.
Det gør ondt, når man bliver slået.
Chang-ho må også have det svært.
Den stakkels dreng lider,
fordi han mødte en lærer som mig.
Han kan ikke engang smile, når han vinder.
Du er stadig hans lærer.
Du skal udfordre ham, så han bliver bedre.
Go er så underligt.
Når man lægger en sten,
føler man, at det er let…
…men det er hårdt at lægge den.
Jeg troede, jeg var begyndt at forstå spillet…
Man vinder, hvis man kan klare det.
Såret bløder, heler og dækkes af ny hud.
Man holder ud…
…indtil man får en ny mulighed.
Cho.
Når man begynder at undgå sin modstander på brættet…
…er der ingen andre steder at tage hen.
Vær dig selv.
At være stille og krøllet sammen
klæder dig slet ikke
I GO SKAL MAN FINDE SVAR, DER IKKE FINDES
KENSAKU SEGOE (CHO HOON-HYUNS MESTER)
GO ER EN KAMP MOD DIG SELV JULI 1964, CHO HOON-HYUN
Jeg er helt proppet. Det var godt.
Hr. Baek, tillykke med den lette sejr, du får.
Jeg så ikke Cho i dag.
Du skal ikke lykønske mig. Det bliver en hård kamp.
Nu skal du møde Cho Hoon-hyun og knuse ham.
Han kommer ikke, for han er for bange.
Åh, hr. Baek, du er her.
Nå,
har du fået en ordenlig frokost?
ET ÅR SENERE
2. GUKSUJEON FINALE FOR KVINDER
Hr.?
Jøsses, se dig lige engang. Her, lad mig.
Nej, det er okay. Jeg gør det.
Hr.
Dagens spil…
Selvfølgelig vandt jeg!
Hvorfor spørger du? Det er pinligt.
Jeg spillede de indledende runder som en nybegynder.
Jeg så dig spille i går.
Du vælger stadig ikke at kæmpe.
Fordi jeg kan vinde uden kamp.
Hvorfor risikere det og kæmpe?
Eller undgår du kampen, fordi du er bange?
Selvfølgelig ikke.
Hvis elev tror du, jeg er?
Ja. Se mig holde foredrag for en bedre spiller.
Lee Chang-ho, 7. dan, vinder uden optælling
og forsvarer sin Daewangjeon-titel.
Han har vundet 19 mesterskaber i træk, og hvis han vinder…
Det vigtigste er, hvor mange sejre i træk Lee Chang-ho får, ikke?
Paewangjeon bliver afholdt…
Du behøver ikke se det. Lee vinder tre nul.
Cho Hoon-hyun er fortid nu.
Cho, 9. dan, avancerede gennem indledende runder
og finaler og udfordrer nu sin gamle elev, Lee Chang-ho, 7. dan.
Lee Chang-ho…
-Hey, der var du. -Hej.
-Okay, du er klar. -Okay.
-Har du tjekket mikrofonen? -Ja.
Hej, Cho.
Gør det ikke, hvis du ikke vil.
Virkelig?
Jeg laver sjov.
Så uforskammet er jeg ikke. Det er på tide, jeg gør det.
Kom bare.
Først og fremmest tillykke.
Du blev kåret til den mest populære Go-spiller af fansene sidste år.
Hvordan føles det?
Havde jeg vidst det, var jeg begyndt at tabe meget før.
Da jeg havde min sejrsstime, hadede alle mig så meget.
Ja. Statistikkerne viser,
at du har spillet 110 matcher alene det sidste år.
Du har spillet én næsten hver tredje dag
med alle de indledende runder og finalerne,
hvor du før bare plejede at vente som den forsvarende mester.
Det har været hårdt.
Men det gør matchen mere spændende, når et enkelt tab
sender dig ud over klippen.
Det har været sjovt.
Det var forfriskende at spille mod unge nybegyndere.
Lee Chang-ho er i sådan en topform,
at alle siger, det ikke er overraskende, hvis han vinder.
Sidste spørgsmål.
Vil du sende en besked til Lee Chang-ho, din elev og modstander i finalen?
Han var måske min elev, men en match er en match.
Hvis jeg skal kæmpe mod Chang-ho,
vil jeg gøre mit bedste.
Nu er det min tur til at udfordre ham, som han gjorde med mig.
CHO HOON-HYUN VENDER TILBAGE!
31. PAEWANGJEON UDFORDRINGSMATCH SIDSTE RUNDE
CHO HOON-HYUN, 9. DAN, MOD LEE CHANG-HO, 7. DAN
Det er sidste spil. De har to sejre hver.
Jeg troede, de ville lægge forsigtigt ud, men det går meget hurtigt.
Åbningen er den samme som den fjerde match.
Som var det koreograferet.
Ja, det er intenst, og ingen af dem lægger sig.
Det er, som om de råber, at deres Go er det korrekte.
Lee Chang-ho, 7. dan, er kendt som Beregningsguden.
Cho, 9. dan, vandt de første to matcher,
men tabte de næste to og står nu ved kanten af afgrunden.
Spillene mellem lærer og elev er fortsat i dette mønster.
Og comeback-sejre er blevet Lee Chang-hos signatur.
Chos udfordring er at bevare roen helt til enden.
Cho spiller et andet sted.
Det er normalt at forstærke her,
men han har lige lagt sin sten her.
Er Chos Go ikke blevet skarpere og hurtigere,
siden han kom tilbage efter at have ramt bunden?
Jo, det gav ham et nyt navn, Krigsguden.
Ud fra det perspektiv
har Cho vist planer om at kæmpe her og der.
Hvordan mon Lee, 7. dan, vil reagere?
Wow, Lee Chang-ho, 7. dan, slår tilbage!
Han vil fange fjenden!
Han går ikke på kompromis i dag, hvilket er usædvanligt.
Cho laver en grimasse, som om han ikke havde forventet det.
Lee Chang-ho slår tilbage mod Cho Hoon-hyuns angreb!
Cho går mod midten.
Det lader ikke til, at Lee Chang-ho går til angreb.
Wow, Lee Chang-ho hopper ind!
Ingen af dem ser på deres grupper. De tænker kun på slaget!
Hverken læreren eller eleven giver sig, når det kommer til matchen.
Kampen er virkelig spændende.
De kæmper som svorne fjender.
Lee, 7. dan, tager nu en lang pause.
Han har nok ti tusindvis af mulige sekvenser i hovedet.
Lee Chang-ho laver et skarpt stik.
Det må gøre ondt på Cho, 9. dan.
Hvid ser ud til at have en fordel.
Hvad synes du, hr. Nam?
Mester Cho starter kampe her og der,
men Chang-hos vægge er bare for tykke.
Ja, det ser ud til, at Lee er foran med tre og en halvt
eller fire og et halvt point indtil videre.
Spillet er nu i sidste fase.
Hvis Lee vinder i dag, gør han sin lærers præstation efter
og vinder alle årets mesterskaber.
Lee Chang-ho, 7. dan. Du er der næsten!
Han laver et modangreb i en usædvanlig situation.
Måske Cho vil fange en herovre?
Det bliver ikke nemt.
Han sidder over for Lee Chang-ho.
Han har forsvaret godt.
Det er jo Lee Chang-ho. Det er et godt sted.
Ja, han byggede et forsvar og gik efter modstanderens ømme punkt.
Det er et klassisk Lee Chang-ho-træk.
Hvordan kommer Cho, som er i defensiven, ud af den svære situation?
Han har aldrig haft en fordel i spillet.
Hvad var det for et træk af Cho? Giver det mening?
Hvad? Vil han springe endnu mere ind?
Det er for dumdristigt.
Jøsses. Der er intet, der støtter det.
Lee, 7. dan, trak sig tilbage.
Jeg tror, det er bedre at bøje her og tage et point.
Hvad var det så?
Er der en dybere mening med Chos træk?
Undskyld. Hvad er jeg gået glip af? Hvad kan ligge bag dette træk?
Vitale point er meget vigtige.
Når man bliver ramt der, kan man ikke bevæge sig og kun gispe.
Når flere sten placeres, og de blander sig,
resulterer det i flere vitale point.
Mine vitale point er også
min modstanders.
-Vent. -Okay.
Åh, jeg forstår. Det er genialt!
Sort trækker sig tilbage her, og hvid laver en atari.
Sort forbinder, og hvid skal udvide her.
Til sidst får sort uundgåeligt en fordel.
Det er et fantastisk angreb af Cho!
Læreren vrider endelig armen om på eleven!
Hvis det virker, kan Cho måske vende spillet.
Der skal to til at spille Go.
Et enkelt geni kan ikke skabe et godt spil Go på egen hånd.
Denne match vil gå over i historien.
Lee Chang-ho bøjer til venstre side.
Cho blokerer beslutsomt.
Stenfjæset skælver!
Så Lee Chang-ho er også et menneske!
Lee Chang-ho giver op!
Cho Hoon-hyun har vundet!
Lee Chang-ho bliver nægtet et grand slam af sin lærer!
Cho Hoon-hyun rejste sig igen efter 15 tab
og har endelig overvundet den store forhindring Lee Chang-ho!
Cho vinder Paewangjeon og stopper tørken uden mesterskabstitler!
Alle sammen!
Kongen er tilbage!
VINDER
Hav en god rejse hjem.
Her.
Her…
Det føltes forkert at smide det ud.
Det kan stadig bruges. Her.
TAXI
Klip, kast ind, bøj,
atari, dæk…
I GO SKAL MAN FINDE SVAR, DER IKKE FINDES
GO ER EN KAMP MOD DIG SELV JULI 1964, CHO HOON-HYUN
16. NOVEMBER 1998 42. GUKSUJEON
Lad os stoppe med billederne og starte pressekonferencen.
Journalister, vil I tage jeres pladser?
Guksu-titlen repræsenterer jo dig på en måde,
så du må være meget følelsesladet lige nu.
Man tager en titel,
og så bliver den taget fra dig. Sådan går det.
Måske er det min alder, men nutildags er jeg mere interesseret i…
…at efterlade et godt eftermæle end at vinde en titel.
Hr. Cho, du har været godt kørende for nylig.
Hvad er hemmeligheden?
Tja…
Øh…
De siger, at solen skinner mest,
før den går ned…
Jeg regner med, det snart aftager.
Hvad mener du om det, hr. Lee?
Siden han stoppede med at ryge,
holdt han op med at begå fejl i afslutningerne.
Det må have været cigaretterne.
Tak.
Vil I fortælle os, hvordan I vil klare morgendagens match?
Chang-ho har fået smag for comeback på det seneste,
så det er nok derfor, han lod mig vinde første spil,
men nu vi er i gang, gør jeg matchen i morgen til endnu en lektion.
Jeg tror, ét tab var lektion nok.
Jeg tror, mange håber på, at hr. Cho vinder,
men jeg opgiver ikke
den dyrebare mesterskabstitel så let.
Chang-ho, er det dig igen?
Ja, hr.
Det er, hvad det er.
Det er det, en match er.
MUSHIM: AT ÅBNE SIT HJERTE
SEONGEUI: AT GIVE HELE SIT HJERTE
17. NOVEMBER 1998
CHO HOON-HYUN TAGER SIN GUKSU-TITEL
TILBAGE FRA LEE CHANG-HO EFTER FEM ÅR.
DEN FØRSTE SNE FALDT DEN DAG.
LEE CHANG-HO REGEREDE GO-SCENEN I 15 ÅR OG GIK I SIN LÆRERS FODSPOR.
HAN SES SOM DEN BEDSTE SPILLER I HISTORIEN.
LÆREREN OG ELEVEN
ER STADIG PROFESSIONELLE SPILLERE.
Tekster af: Martin Larsen